**Pulp** er et britisk band som ble startet i 1978, men som forbindes med britpop-bølgen midt på 1990-tallet. Pulp tok pause på ubestemt tid i 2001.

Biografi
--------

Pulp ble startet av Jarvis Cocker (født 1963) (vokal, gitar, keyboards) i 1978 under navnet Arabicus Pulp. Bandet skiftet raskt navn (og medlemmene skiftet også hyppig) til bare Pulp. Bandet debuterte i 1983 med singelen «My Lighthouse», og fulgte opp med «Everybody's Problem» og albumet *It* samme år, på plateselskapet Red Rhino Records. I 1984 ble Russell Senior (gitar, fiolin) med i bandet, og året etter kom også Candida Doyle (keyboards) med. Album nummer to, *Freaks*, kom i 1986 på Fire Records.

Medlemmene fortsatte å komme og gå, av sentrale medlemmer de første årene bør nevnes Simon Hinkler (keyboards), Wayne Furniss (trommer), Magnus Doyle (trommer) og Peter Mansell (bass). Ingen av disse ble værende særlig lenge. Nick Banks (trommer) ble med i 1987 og Steve Mackey (bass) ble med i 1988.

Pulp fortsatte å gi ut singler og EP-er med jevne mellomrom. I 1989 spilte de inn et album ved navn *Separations*, som de valgte å ikke gi ut (det ble gitt ut tre år senere av Fire, etter at Pulp hadde begynt å slå igjennom). I 1992 forlot de Fire til fordel for Gift, der de ga ut tre singler. Like etterpå signerte de på det atskillig større selskapet Island Records. Endelig ble omverdenen oppmerksom på dem, og albumet *His 'n' Hers* ble en mellomstor suksess. Med singelen «Common People» og albumet *Different Class* (begge 1995) lå Storbritannia for deres føtter. Nå hadde de fått en gitarist til, nemlig Mark Webber, som var sjef i fanklubben.

I 1997 sluttet Russell Senior. Året etter ga Pulp ut plata *This Is Hardcore*, og i 2001 kom deres hittil[*når?*] siste plate, *We Love Life*.

I 2011/12 samlet Jarvis Cocker bandmedlemmene som opplevde suksessen på 1990-tallet. Pulp holdt da en rekke konserter i Europa, Australia, USA og Latin-Amerika. På NME Music Awards 2012 mottok de prisen *Outstanding Contribution to Music Award*.[] Gjenforeningskonsertene ble avsluttet med en arenakonsert i hjembyen Sheffield 8. desember 2012.

28. januar 2013 gav de ut låta «After You», den første på over et tiår.

Diskografi
----------

### Album

* *It* (1983)
* *Freaks* (1986)
* *Separations* (1992)
* *His 'n' Hers* (1994)
* *Different Class* (1995)
* *This Is Hardcore* (1998)
* *We Love Life* (2001)

### Samlealbum

* *Pulpintro: The Gift Recordings* (1993)
* *Countdown 1992-1983* (1996)
* *Goes to the Disco* (1998)
* *On Fire* (2000)
* *Hits* (2002)

Eksterne lenker
---------------

* Offisielt nettsted Rediger på Wikidata

* (en) Pulp (band) – kategori av bilder, video eller lyd på Commons Rediger på Wikidata
* (en) Pulp på Internet Movie Database Rediger på Wikidata

* (en) Pulp hos The Movie Database Rediger på Wikidata
* (en) Pulp på Apple Music Rediger på Wikidata

* (en) Pulp på Discogs Rediger på Wikidata

* (en) Pulp på MusicBrainz Rediger på Wikidata

* (en) Pulp på SoundCloud Rediger på Wikidata

* (en) Pulp på Spotify Rediger på Wikidata

* (en) Pulp på Songkick Rediger på Wikidata

* (en) Pulp på Last.fm Rediger på Wikidata

* (en) Pulp på Genius — sangtekster Rediger på Wikidata

* (en) Pulp på AllMusic Rediger på Wikidata
* Pulp på Twitter Rediger på Wikidata

* Pulp på Facebook Rediger på Wikidata

* Pulp på YouTube Rediger på Wikidata
* Pulp on ¡Ponte los cascos!

|  |  |
| --- | --- |
| Oppslagsverk/autoritetsdata | Store norske leksikon **·** Nationalencyklopedin **·** BIBSYS **·** VIAF **·** GND **·** LCCN **·** ISNI **·** BNF **·** BNF (data) **·** SUDOC **·** NKC **·** BBC Things **·** Munzinger **·** MusicBrainz **·** Discogs **·** AllMusic
 |